「聲夢幫」戥可憐 姚焯菲升U闖情關
《聲夢》歌手姚焯菲(Chantel)、張馳豪(Aska)、潘靜文(Sherman)、林智樂及孫漢霖,昨日出席商場活動獻唱新歌。提到同是《聲夢》出身的冼靖峰所屬的LOONG 9臨時取消首個公開活動,Chantel稱不知情,相信對方也要等公司安排,而Aska與Sherman感到驚訝,並反問:「點解?」Sherman戥對方慘,表示會傳短訊問候。
此外,Chantel透露同晚離港返回新西蘭,並分享今次回港最開心的事:「錄咗一首新歌,係慘情歌,比預期錄得好同投入到首歌。(靠自身經歷投入?)冇,我睇好多愛情片,同埋要靠少少幻想。」問到可會渴望愛情?她坦言現時整個腦海只顧着讀書:「希望讀好書先,入大學再諗。」問到此行可有跟After Class成員見面?她稱只見了炎明熹,而鍾柔美及詹天文要考DSE,所以不便打擾,但就有傳短訊為她們打氣。活動上,Aska騷肌跳唱快歌,透露為配合形象而落力操肌,加上將與弟弟拍攝旅遊節目,不想被身形健碩的弟弟比下去。